Raġel ta' 55 sena miet wara li kien attakkat minn barri waqt festival tat-tlielaq mal-barrin fir-raħal ta' Onda fi Spanja. Skont il-kunsill tar-raħal, huwa miet f'sptar f'Villareal minħabba l-ġrieħi li ġarrab fil-koxxa u arterija tiegħu. Wara li s-sitwazzjoni tal-pandemija tal-COVID-19 bdiet tikkalma fil-pajjiż , reġgħu bdew dawn it-tlielaq minkejja l-appelli tal-attivisti favur id-drittijiet tal-bniedem. Minħabba din il-mewta, it-tlielaq li kellhom isiru wara ġew ikkanċellati. Skont stħarriġ li sar is-sena l-oħra, 46% tal-Ispanjoli kienu favur li dawn it-tlielaq jiġu pprojbiti, 34% ma kinux favur it-tlielaq imma kienu kontra l-projbizzjoni filwaqt li l-bqija kienu favur it-tlielaq.